《大行皇帝挽歌辞五首 其五》
宋代·沈遘

西望陵台远，阴阴白日昏。孤臣欲从死，累世未酬恩。

身隔千官列，心随万国奔。维临沧海上，泣血就湔痕。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。